
A prezentációs diabeteses ketoacidózis és a COVID-19 járvány összefüggése

Kulcsszavak: COVID-19, 1-es típusú diabetes mellitus, diabeteses ketoacidosis
Célkitűzés. A vizsgálat célja volt felmérni, hogy a COVID-19 járvány idején milyen mértékben változott a 1-es típusú diabetessel (T1DM) frissen diagnosztizált gyermekek körében a prezentációs diabeteses ketoacidosis (DKA) aránya.
Módszerek. A vizsgálatba a Semmelweis Egyetem I.sz. Gyermekklinikán, illetve a Gyermekklinika Bókay utcai részlegén a 2018.01.01. és 2023.07.31. közötti időszakban T1DM-mel újonnan diagnosztizált gyermekek kerültek bevonásra. A járvány előtti 2018-2019-es, alatti 2020-2021-es, és utáni 2022-2023-as adatok összehasonlítása retrospektív adatelemzéssel történt.
Eredmények. A hat vizsgált év során 358 gyermeket diagnosztizáltak T1DM-​​szal. Prezentációs DKA állapotban a járvány előtt 46-an (36,8%), a járvány alatt 65-en (43,45%) a járvány után 37-en (42,05%) kerültek felvételre. A járvány utáni időszakban szignifikánsan magasabb volt a felvételi átlagos HbA1c (13,42% ±1,97) összehasonlítva a járvány előtti (12,49% ±2,1) és alatti (11,94% ±1,8) időszak eredményeivel.
Következtetések. Az egycentrumos vizsgálatban a COVID-19 járvány egyes hullámai során feltűnő növekedés látható a prezentációs DKA előfordulásában, a járványévek egészére vonatkozóan statisztikailag értékelhető növekedés – azonban nem volt megfigyelhető a járvány előtti évekkel összehasonlítva. A magasabb prezentációs HbA1c a diagnózisig eltelt hosszabb idő jelzője, így ennek emelkedése az T1DM diagnózisának késlekedését mutatja.



